बाक्सायाव जादों मोनसे मुगैथाव जाथाय। रावबो गैयैनि खाबु लानानै प्रसान्त राभा एबा मेन्दि राभा मुंनि दुथां आखुनि सुबुंआ सासे हिन्जावसाखौ जिनाहारि खालामदों। जाथायनि बागै मिथिनो मोननाय बादिब्ला प्रसान्त राभा मुंनि सासे दुथां सुबुंआ हरनि समाव रावबो गैयैनि खाबु लाना दर्जाखौ जोखावनानै खुगा हमथुमना सासे आइजोखौ जिनाहारि खालामना गालांङो। थांनाय बृहष्पतिबारनि मोनानि समाव जादों बे मुगैथाव जाथाया। जाथायनि सायाव हिन्जावसानि नख’रा मुसलपुर थानायाव गसर थिसननायनि गेजेरजों सुक्रुबारखालि प्रसान्त राभाखौ हमनो हायो। मख’नो नांगोनदि बाक्सा जिल्लायाव बे दान मोनसेयाव  मोननै जिनाहारि जाथाय नुनो मोन्दों।